Le Voyage dans la Lune

***Le Voyage dans la Lune*** () 1902ko Georges Méliès frantziar zinema zuzendari, gidoigile, ekoizle eta aktorearen fantasia eta zientzia-fikziozko film bat da. Jules Verne idazlearen *Lurretik Ilargira* eta *Ilargiaren Itzulinguruan* eleberrietan oinarritua dago, bai eta 1901eko H. G. Wells idazlearen *First Men in the Moon* ("Lehengiziko Gizakiak Ilargian") eleberrian ere. Bertan, Georges Méliès, Bleuette Bernon, François Lallement eta Henri Delannoy aktoreek antzeztu zuten.

Film hau zinemaren historiako lehenbiziko zientzia-fikziozko filma izan zen.

## Argumentua 
Sei astronauta edo espazio-bidaiari ausartek espazio-kapsula baten barnean Lurretik Ilargira bidaiatuko dute.

### Atalak edo koadroak 
XX. mendeko hasierako zine guztian bezala, film hau antzerkia eszenaratzeko erabiltzen ziren lege espazialetara mugatzen da, hau da, koadro estatikoen segidak baino ez ziren. Hala, pertsonaiak alboetatik sartzen eta irteten ziren, eremu sakontasunik ia ez zegoen, kamera geldirik mantendu ohi zen, antzoki batean eserita dagoen ikuslearen antzera ikusteko produktuak ziren.

*Le Voyage dans la Lune* zinearen historiako lehen super ekoizpenetako bat izan zen. Ondorengo sekuentzia edo koadrotan antolatua dago:
# Astronomo talde batek ilargira bidaia egitea planeatzen du.
# Bala formako ontzi bat eraikitzen dute.
# Lantzamendua prestatzen dute.
# Kainoi batekin egiten dute lantzamendua.
# Ontziak ilargiaren begian lurreratzen da.
# Bidaiariak ontzitik irten eta Lurra ikusten dute urrutira. Eztanda bat gertatzen da. Lotara etzaten dira eta kometan bat pasatzen ikusten dute. Emakume arpegidun izarrak agertzen dira emakumeez populatutako beste espazioko elementu batzuekin batera. Elurra botatzen hasten da.
# Bidaiariak haitzulo batetik sartzen dira eta gauza miresgarriak ikusten dituzte: perretxiko erraldoi baten berehalako ernetzea. Estralurtarrak agertzen dira karramarro oskol batzuekin jantzita eta bidaiaren atzetik doaz segika.
# Harrapatzen dituzte eta gorte moduko batera eramaten dituzte. Ihes egitea lortzen dute.
# Ihesaldian borroka bat gertatzen da.
# Bidaiariak amildegi baten ertzean dagoen ontzira iristen dira eta bertan sartzen dira.
# Ontzia Lurreko itsasora erortzen da eta hondoratzen da. Azalera irteten da berriro eta itsasontzi batek lurrera atoatzen du.

## Aktoreak 
* Georges Méliès: Barbenfouillis irakaslea
* Bleuette Bernon: Febe, ilargiaren jainkosa
* François Lallement: Marineen ofiziala
* Henri Delannoy: suziriaren kapitaina
* Jules-Eugène Legris: desfileko liderra
* Victor André, Delpierre, Farjaux, Kelm eta Brunnet: sei astronauta edo espazio-bidaiariak
* Châtelet antzokiko ballet dantzariak: izarrak
* Folies Bergère kabareteko akrobatak: selenitak

## Iruditegia 

Le Voyage dans la lune (1902).webm|thumbtime=1|*Le Voyage dans la lune*
Irudi:Voyage dans la lune title card.png|Hasierako kredituak.
Irudi:Méliès, viaggio nella luna (1902) 01.jpg
Irudi:Méliès, viaggio nella luna (1902) 02.jpg
Irudi:Méliès, viaggio nella luna (1902) 03.jpg
Irudi:Méliès, viaggio nella luna (1902) 04.jpg
Irudi:Méliès, viaggio nella luna (1902) 05.jpg
Irudi:Méliès, viaggio nella luna (1902) 06.jpg
Irudi:Méliès, viaggio nella luna (1902) 07.jpg
Irudi:Méliès, viaggio nella luna (1902) 08.jpg
Irudi:Méliès, viaggio nella luna (1902) 09.jpg
Irudi:Méliès, viaggio nella luna (1902) 10.jpg
Irudi:Méliès, viaggio nella luna (1902) 11.jpg
Irudi:Méliès, viaggio nella luna (1902) 12.jpg
Irudi:Méliès, viaggio nella luna (1902) 13.jpg

## Erreferentziak 
## Kanpo estekak 
* *Le Voyage dans la Lune* filmaren IMDBko fitxa irakurgai 
* *Le Voyage dans la Lune* filma osoa ikusgai. Youtube.com